**2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-K-814 „Kompetencijos LT“ projektų finansavimo sąlygų aprašo Nr. 3 derinimo lentelė**

|  |  |  |  |  |
| --- | --- | --- | --- | --- |
| **Juridinis arba fizinis asmuo** | **Aprašo punktas** | **Pastabos** | **ŪM pozicija** | **ŪM argumentai** |
| VšĮ „Investuok Lietuvoje“ | 4.3. Įmonių klasteris (toliau – klasteris) – ne mažiau kaip penkių tarpusavyje savarankiškų įmonių ir kitų subjektų santalka, funkcionuojanti partnerystės principu, kurios nariai, veikdami tarpusavyje susijusiose įvairiose ekonominės veiklos ir iniciatyvų srityse, siekia padidinti ekonominį veiklos efektyvumą. Klasteris turi veikti pagal jungtinės veiklos (partnerystės) sutartį arba kitais sutartiniais pagrindais. | Siūlome patikslinti įmonių klasterio apibrėžimą ir (ar) klasterio koordinatoriaus sąvokos apibrėžimą nustatant narių veiklos trukmės ir finansinių pajėgumų reikalavimus. Veiklos patirtis ir reikalingų išteklių turėjimas yra svarbus klasterio sėkmės veiksnys. Pakankamas klasterio iniciatyvos biudžetas, leidžiantis įgyvendinti svarbius projektus yra svarbus naujų įmonių pritraukimo veiksnys.Siekiant išvengti mažų, dirbtinių verslo klasterių (ypač paslaugų srityje) kūrimosi, svarbu, kad bent keli klasterio nariai turėtų veiklos patirties ir būtų finansiškai pajėgūs įgyvendinti projekto veiklas.Galimas pavyzdys, nustatantis klasterio koordinatoriaus ir jo narių veiklos trukmės ir finansinių pajėgumų reikalavimus yra naudojamas Verslo klasteris LT priemonėje Nr. 03.2.1-LVPA-K-807. | Neatsižvelgta | Pagal priemonės finansavimo sąlygų aprašo 18.4 papunktyje nustatytą specialųjį projektų atrankos kriterijų reikalaujama, kad pareiškėjas būtų įregistravęs savo veiklą ne vėliau kaip prieš dvejus metus iki paraiškos pateikimo, todėl sukurti dirbtiniai verslo klasteriai galimybės gauti finansavimą neturės. |
|  | 8. Pagal Aprašą projektams įgyvendinti numatoma skirti iki 4 000 000 Eur (keturių milijonų eurų) ES struktūrinių fondų (Europos socialinio fondo) lėšų. Priimdama sprendimą dėl projektų finansavimo Ministerija turi teisę šiame punkte nurodytas sumas padidinti, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama teisėtų pareiškėjų lūkesčių. | Siūlome numatyti kvietimą atskiroms pareiškėjų grupėms. Remiantis Kompetencijos LT kvietimo Nr. 2 praktika verslo asociacijoms, prekybos, pramonės ir amatų rūmams bei klasterio koordinatoriams buvo skirta 47 proc. kvietimo sumos, o kitoms dviems pareiškėjų grupėms 53 proc. sumos.Siūlome išlaikyti antrojo kvietimo metu taikytą praktiką, o atsižvelgiant į tai, kad kvietimo biudžetas nėra didelis skirstyti pareiškėjus į dvi grupes:1. verslo asociacijos, prekybos, pramonės ir amatų rūmai bei klasterio koordinatoriai – 47 proc. pagal aprašą numatytos visos projektams įgyvendinti skirtos ES struktūrinių fondų sumos2. viešosios įstaigos, kurių pagrindinė veikla yra teikti inovacijų konsultavimo ir (ar) inovacijų paramos paslaugas, viešosios įstaigos, kurių pagrindinė veikla yra teikti verslumo skatinimo ir įmonių konkurencingumo didinimo paslaugas, viešosios įstaigos, kurių viena iš veiklų yra investicinės aplinkos gerinimas, skaitmeninių inovacijų centrai, dalyvaujantys bent vienoje Europos Komisijos skaitmeninių inovacijų diegimo srityje- – 53 proc. pagal aprašą numatytos visos projektams įgyvendinti skirtos ES struktūrinių fondų sumos. | Neatsižvelgta | Kvietimui skiriama 4 000 000 Eur, o didžiausia projektui galima skirti suma siekia 1 000 000 Eur. Atsižvelgiant į tai, siekiama atrinkti geriausius projektus ir neskaidyti lėšų pagal atskiras pareiškėjų kategorijas. |
|  | 22. Teikiamų pagal Aprašą projektų veiklų įgyvendinimo trukmė turi būti ne ilgesnė kaip 24 mėnesiai nuo iš Europos Sąjungos struktūrinių fondų lėšų bendrai finansuojamo projekto sutarties (toliau – projekto sutartis) pasirašymo dienos. | Siūlome įgyvendinimo trukmę ilginti iki 36 mėnesių, nes 1 mokymų veiklos ciklas (dalyvių atranka, apmokymas, įdarbinimas ir išlaikymas darbo vietoje) trunka apie 12-14 mėn. Taip pat viešojo pirkimo derinimo su agentūra ir vykdymo procedūros užtruks nuo 1 iki 5 mėnesių. Sudėjus aukščiau nurodytus terminus vienas mokymo ciklas kartu su viešųjų pirkimų procedūromis praktiškai truktų visą projekto įgyvendinimo laikotarpį. Vadinasi, visi projekto dalyviai turi būti atrinkti, apmokyti ir įdarbinti pirmuoju mokymų ciklu, o tai vertinant iš projektų valdymo perspektyvos, sukuria papildomą riziką sėkmingam projekto įgyvendinimui. | Atsižvelgta |  |
|  | 36.2. 25 proc. tinkamų finansuoti projekto išlaidų skiriama įdarbinus ne mažiau kaip 70 proc. mokymą baigusių asmenų. Mokymą baigę asmenys turi būti įdarbinti per 3 mėn. nuo mokymo baigimo dienos; | Atkreipiame dėmesį, kad pagal aprašo 18.3 punktą yra numatyta, kad projektu numatoma įdarbinti ne mažiau kaip 60 proc. mokytų darbuotojų. Tuo tarpu aprašo 36.2. punkte yra reikalavimas, kad 25 proc. tinkamų finansuoti išlaidų bus išmokėti tik įdarbinus nemažiau kaip 70 proc. mokymą baigusių asmenų. Teisėkūros principai numato, jog teisės aktai turi būti rengiami taip, kad būtų išlaikomas jų vientisumas, o jų nuostatos neprieštarautų viena kitai. Atsižvelgiant į tai manome, jog aprašo 18.3. ir 36.2. punktai neatitinka teisėkūros principų, todėl siūlome suvienodinti įdarbinimo procentą ir numatyti 60 proc. reikalavimą, kuris kaip minimali kartelė ir yra įtrauktas į naudos ir kokybės reikalavimus.Pažymime, jog pagal naudos ir kokybės vertinimą pareiškėjai konkuruos tarpusavyje dėl numatomų įdarbinti mokytų darbuotojų procento, todėl tikėtina, jog pareiškėjai faktiškai įsipareigos siekti didesnio nei 60 proc. apmokytų darbuotojų įdarbinimo.Prašome išaiškinimo. Ar teisingai suprantame, kad 25 proc. tinkamų finansuoti išlaidų bus kompensuojamos tik, kai pareiškėjas jau bus pasiekęs 70 proc. įdarbinimo rodiklį?Hipotetinė situacija: 15 žmonių grupė baigė mokymus, tačiau iš jų tik 5 buvo įdarbinti. Ar už 5 žmones bus kompensuojamos tinkamos finansuoti išlaidos projekto eigoje ar ne? Ar bus laukiama kol projektas pasieks 70 proc. rodiklį ir tada bus kompensuojamos išlaidos už visus įdarbintus asmenis ir už 3 mėn. išdirbusius asmenis? O jeigu projekto eigoje rodiklis nukris žemiau 70 proc. kompensavimas bus sustabdytas?Vertinimas projekto eigoje, ar yra pasiekiamas rodiklis, ir pagal tai vykdomas kompensavimas ženkliai apsunkintų projektų įgyvendinimą, mažintų mokymų paslaugų tiekėjų suinteresuotumą teikti mokymų paslaugas, mažintų priemonei skirtų lėšų panaudojimo efektyvumą. | Atsižvelgta, paaiškinta | Projektų atrankos kriterijaus ir stebėsenos rodiklio reikalavimai bus suvienodinti ir bus nustatyta 60 proc. reikšmė. 25 proc. tinkamų finansuoti išlaidų bus kompensuojamos pareiškėjui pasiekus nustatytą įdarbinimo rodiklį (už kiekvieną asmenį atskirai projekto įgyvendinimo metu nekompensuojama). Priemone siekiama ne tik suteikti trūkstamų kompetencijų rinkinį, bet ir užtikrinti mokymą baigusių asmenų įdarbinimą, todėl finansavimas skiriamas tam tikrais etapais pasiekus konkretų rezultatą. Pvz., jei pagal projektą iš viso bus apmokyta 15 asmenų, tai 25 proc. tinkamų finansuoti išlaidų bus kompensuojama tik pasiekus 70 proc. įdarbintų asmenų rodiklį. Už 3 mėn. išdirbusius asmenis kompensuojama atskiru etapu. Priešingu atveju labai tikėtina, kad didžioji dalis mokymą baigusių asmenų nebus įdarbinti ir priemonei skirtos lėšos bus panaudotos neefektyviai. Atkreipiame dėmesį, kad suteikus mokymo paslaugą, bus kompensuojama 50 proc. tinkamų finansuoti išlaidų (bus kompensuojama atskirai už kiekvieną mokymus baigusį asmenį), be to, pareiškėjas turės galimybę prašyti, kad projekto sutartyje būtų numatytas avansas. |
|  | 44. Prieš pateikdamas paraišką įgyvendinančiajai institucijai ir sudarydamas projekto galutinių naudos gavėjų sąrašą ar įtraukdamas naują galutinį naudos gavėją į galutinių naudos gavėjų sąrašą projekto įgyvendinimo metu, taip pat vykdydamas Aprašo 10 punkte nurodytą veiklą, projekto vykdytojas, prieš suteikdamas de minimis pagalbą galutiniam naudos gavėjui, turi patikrinti, ar (Aprašo 44.1–44.2 papunkčiuose nurodytai informacijai patikrinti pildomas Aprašo 3 priedas). | Prašome išaiškinimo. Ar teisingai suprantame, kad galima teikti projekto paraišką nenurodant galutinio naudos gavėjų sąrašo, o tais atvejais, kuomet naudos gavėjai nėra žinomi - neteikti naudos gavėjų sąrašo? | Paaiškinta | Galutiniai naudos gavėjai teikiant paraišką dažniausiai nebus žinomi, jie paaiškės tik įdarbinus asmenis, todėl galutinių naudos gavėjų sąrašas gali būti teikiamas su mokėjimo prašymu.  |
|  | Išlaikant priemonės kvietime Nr. 2 taikytą praktiką siūlome nustatyti apraše reikalavimą, jog pareiškėjas teikti paraišką pagal Aprašą gali tik tuo atveju, jei iš ES struktūrinių fondų lėšų bendrai finansuojamo projekto, kuriam yra gautas finansavimas pagal priemonę, įsisavintų lėšų dalis paraiškos pateikimo dieną yra ne mažesnė nei 50 procentų. | Įvertinus tai, jog priemonės kvietimais Nr. 1 ir Nr. 2 finansuoti net 56 projektai, kuriais finansuotos (i) specialiųjų mokymų, skirtų sektorinių kompetencijų ugdymui, įmonėms teikimo ir (ii) mokymų pradedančiųjų įmonių darbuotojų kompetencijoms ugdyti veiklos, kyla IRT srities mokymų dubliavimosi rizika. Manome, jog priemonės kvietimais Nr. 1 ir Nr. 2 finansuotuose projektuose numatyti IRT mokymai savo turiniu gali būti panašūs į tuos, kurie planuojami finansuoti planuojamu priemonės kvietimu Nr. 3.Išlaikant pagal priemonę skelbtų kvietimų teikti paraiškas vientisumą ir siekiant mažini IRT srities mokymų dubliavimosi riziką siūlome nustatyti reikalavimą jog, pareiškėjas teikti paraišką pagal aprašą gali tik tuo atveju, jei iš ES struktūrinių fondų lėšų bendrai finansuojamo projekto, kuriam yra gautas finansavimas pagal priemonę, įsisavintų lėšų dalis paraiškos pateikimo dieną yra ne mažesnė nei 50 procentų. | Neatsižvelgta | Planuojamas kvietimas skirtas naujai priemonės veiklai, todėl jokių rizikų nekyla.  |
| Rūta Gumbelevičiūtė, UAB "ADVANCED ADVICE" | 12. Pagal Aprašą galimi pareiškėjai yra verslo asociacijos, prekybos, pramonės ir amatų rūmai, klasterio koordinatoriai, viešosios įstaigos, kurių pagrindinė veikla yra teikti inovacijų konsultavimo ir (ar) inovacijų paramos paslaugas, viešosios įstaigos, kurių pagrindinė veikla yra teikti verslumo skatinimo ir įmonių konkurencingumo didinimo paslaugas, viešosios įstaigos, kurių viena iš veiklų yra investicinės aplinkos gerinimas, skaitmeninių inovacijų centrai, dalyvaujantys bent vienoje Europos Komisijos skaitmeninių inovacijų diegimo srityje, atitinkantys Aprašo 19.4 papunktyje nurodytą specialųjį projektų atrankos kriterijų. Partneriai negalimi | Atkreipiame dėmesį, kad šiame Aprašo punkte tinkamais pareiškėjais įvardinti visi priemonės „Kompetencijos LT“ įgyvendinimo plane numatyti galimi pareiškėjai, išskyrus juridinius asmenis, pagal jungtinės veiklos (partnerystės) sutartį atstovaujančius įmonių konsorciumui. Prašome šią pareiškėjų grupę taip pat įtraukti kaip tinkamą arba argumentuotai paaiškinti, kokiais motyvais remiantis, ji neįtraukta į Aprašo 12 punktą. | Atsižvelgta. |  |
|  | 22. Teikiamų pagal Aprašą projektų veiklų įgyvendinimo trukmė turi būti ne ilgesnė kaip 24 mėnesiai nuo iš Europos Sąjungos struktūrinių fondų lėšų bendrai finansuojamo projekto sutarties (toliau – projekto sutartis) pasirašymo dienos. | Prašome paaiškinti, ar į šį 24 mėnesių laikotarpį įeina ir apmokytų darbuotojų įdarbinimo procesas bei 3 mėnesių minimalus laikotarpis, kurį šie darbuotojai turi išdirbti. Jeigu taip, siūlytume nustatyti ilgesnį (36 mėnesių) maksimalų projekto laikotarpį. | Atsižvelgta. | Projektų veiklų įgyvendinimo trukmė galės būti ne ilgesnė kaip 36 mėn. |
|  | 27.3. rezultato stebėsenos rodiklis „Asmenys, kurie po dalyvavimo ESF mokymuose, suteikiančiuose kompetencijų rinkinį informacinių ir ryšių technologijų srityje, buvo įdarbinti projekto įgyvendinimo metu ir išdirbo 3 mėnesius nuo įdarbinimo dienos“, kodas R.N.837. | Prašome paaiškinti, kaip bus vertinamas šio rodiklio pasiekimas, jeigu darbuotojas iš darbo išeis savo noru, neišdirbęs 3 mėnesių laikotarpio. | Paaiškinta. | Pareiškėjas sutartiniais pagrindais gali įpareigoti darbuotoją išdirbti 3 mėn. Neišdirbę 3 mėn. darbuotojai skaičiuojant rodiklio reikšmę nebus įtraukiami. |
|  | 36.2. 25 proc. tinkamų finansuoti projekto išlaidų skiriama įdarbinus ne mažiau kaip 70 proc. mokymą baigusių asmenų. Mokymą baigę asmenys turi būti įdarbinti per 3 mėn. nuo mokymo baigimo dienos. | Atkreipiame dėmesį, kad šis punktas prieštarauja Aprašo 18.3 punktui, pagal kurį turi būti įdarbinta ne mažiau kaip 60 proc. mokytų darbuotojų. Todėl siūlome Aprašo 36.2 punkte taip pat numatyti 60 proc. įdarbinimą.  | Atsižvelgta. |  |
|  | 54.2. pareiškėjo netinkamų išlaidų padengimą įrodančius dokumentus (pagrindimas laisva forma). | Prašome paaiškinti, koks dokumentas turimas omeny. | Paaiškinta. | Dokumentas teikiamas tik tuo atveju, jei pareiškėjas įtraukia netinkamas finansuoti išlaidas. |
|  | 54.5. parengtą techninę užduotį. | Prašome paaiškinti, koks dokumentas turimas omeny. | Paaiškinta. | Turės būti pateikta mokymo paslaugų pirkimo techninė užduotis. |
|  | Aprašo 2 priedas: 2. Pareiškėjo įdarbintų darbuotojų skaičius įgyvendinus projektą. | Prašome paaiškinti, ar pagal šį kriterijų taikoma reikalavimas, kad įdarbintas darbuotojas turi išdirbti bent 3 mėnesius. | Paaiškinta. | Reikalavimas dėl 3 mėn. įdarbinimo laikotarpio taikomas tik pagal rodiklį „Asmenys, kurie po dalyvavimo ESF mokymuose, suteikiančiuose kompetencijų rinkinį informacinių ir ryšių technologijų srityje, buvo įdarbinti projekto įgyvendinimo metu ir išdirbo 3 mėnesius nuo įdarbinimo dienos“. |
| UAB „CIVITTA“ | 10. Pagal Aprašą remiama veikla – mokymų, skirtų suteikti kompetencijų rinkinį, reikalingą pradėti dirbti profesijose, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, rengimas. | Nurodyta veiklos formuluotė yra klaidinanti, kadangi sąvoka „rengimas“ suponuoja ne tik mokymų organizavimą bet ir mokymų programos rengimą, siūlome patikslinti formuluotę.  | Neatsižvelgta. | Veikla nustatyta priemonės įgyvendinimo plane, kurio pakeitimas buvo skelbiamas viešai ir derinamas su visomis suinteresuotomis šalimis, pastabų ir pasiūlymo negauta. |
|  | 18.2. Projektu numatoma teikti ne mažiau nei 480 val. trukmės mokymą, skirtą suteikti kompetencijų rinkinį, kuris reikalingas pradėti dirbti pagal šias informacinių ir ryšių technologijų srities darbuotojų profesijas, nurodytas Profesijų, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, sąraše, patvirtintame Lietuvos Respublikos Vyriausybės 2017 m. vasario 8 d. nutarimu Nr. 96 „Dėl Profesijų, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, sąrašo patvirtinimo“: programinės įrangos kūrėjas (LPK kodas 251203), kompiuterinių žaidimų programų kūrėjas (LPK kodas 251303), programuotojas (LPK kodas 251401), inžinierius programuotojas (LPK kodas 251403), programinės įrangos testuotojas (LPK kodas 251901), duomenų bazių programuotojas (LPK kodas 252104). Vertinama, ar projektu numatomo mokymo trukmė yra ne mažesnė nei 480 val. ir mokymas yra skirtas suteikti kompetencijų rinkinį, kuris reikalingas pradėti dirbti pagal šias informacinių ir ryšių technologijų srities darbuotojų profesijas, nurodytas Profesijų, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, sąraše, patvirtintame Lietuvos Respublikos Vyriausybės 2017 m. vasario 8 d. nutarimu Nr. 96 „Dėl Profesijų, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, sąrašo patvirtinimo“: programinės įrangos kūrėjas (LPK kodas 251203), kompiuterinių žaidimų programų kūrėjas (LPK kodas 251303), programuotojas (LPK kodas 251401), inžinierius programuotojas (LPK kodas 251403), programinės įrangos testuotojas (LPK kodas 251901), duomenų bazių programuotojas (LPK kodas 252104). | Apraše yra kalbama apie kompetencijų rinkinį tam tikroms specialybėms ir vienintelis reikalavimas – ne mažiau kaip 480 val. Trūksta aiškumo ar nėra daugiau reikalavimų programai, ar tai gali būti neformali neregistruota programa, ar ta pati programa visoms specialybėms ar atskirtos programos kiekvienai, kiek programų ir kelioms specialybėms galima vykdyti projekto metu. | Paaiškinta. | Šiuo metu finansavimo sąlygų apraše reikalavimų mokymo programai nėra nustatyta, tačiau svarstoma galimybė įtraukti papildomas nuostatas, kurios užtikrintų mokymo kokybę.  |
|  | 18.3. Projektu numatoma įdarbinti ne mažiau kaip 60 proc. mokytų darbuotojų pagal profesiją, kurioje pradėti dirbti būtinas mokymo metu įgytas kompetencijų rinkinys (vertinama, ar įgyvendinus projektą numatoma įdarbinti ne mažiau kaip 60 proc. mokytų darbuotojų pagal profesiją, kurioje pradėti dirbti būtinas mokymo metu įgytas kompetencijų rinkinys). | 18.3 punktas neatitinka 36.2 punkto – nurodomi skirtingi mokymą baigusių asmenų procentai – 60 % ir 70% atitinkamai, siūlome patikslinti . | Atsižvelgta. |  |
|  | 26. Tinkama projekto tikslinė grupė yra įmonių darbuotojai. | Nurodyta, kad tikslinė grupė yra įmonių darbuotojai. Nėra aišku, ar tai ir yra naudos gavėjai. Ar yra kokie reikalavimai naudos gavėjams, ar jie gali būti naujai įsteigta įmonė, ar įmonė turi dirbti konkrečiame sektoriuje, ar darbuotojai gali būti priimti tik prasidėjus projektui ir darbinami be atlygio (praktikos sutartis ar kita forma).  | Paaiškinta. | Galutiniai naudos gavėjai bus įmonės, kuriose mokymą baigę darbuotojai bus įdarbinami. Reikalavimai galutiniams naudos gavėjams apraše nėra nustatyti, nes tai gali sumažinti jų suinteresuotumą įdarbinti mokymą baigusius asmenis. Su mokymą baigusiu darbuotoju turi būti sudaroma darbo sutartis. |
|  | 27.3. rezultato stebėsenos rodiklis „Asmenys, kurie po dalyvavimo ESF mokymuose, suteikiančiuose kompetencijų rinkinį informacinių ir ryšių technologijų srityje, buvo įdarbinti projekto įgyvendinimo metu ir išdirbo 3 mėnesius nuo įdarbinimo dienos“, kodas R.N.837. | Šis rodiklis nurodo, kad asmenys po dalyvavimo mokymuose, turi būti įdarbinti ir išdirbti 3 mėnesius. 26 punkte nurodyta, kad tikslinė grupė jau esami įmonių darbuotojai. Mūsų manymu, šie du reikalavimai prieštarauja vienas kitam, nėra aiški projekto tikslinė grupė ir naudos gavėjai, kas gali dalyvauti mokymuose (ar tai turi būti naujai įdarbinti darbuotojai ir ar įmonės turi jiems mokėti darbo užmokestį mokymų metu, kurie truktų mažiausiai 3 mėnesius nepertraukiamai). Šis neaiškumas išlieka ir aprašo Priede Nr. 2. Jei kalbama apie darbuotojus kurie numatyta, kad bus įdarbinti, koks jų statusas būtų mokymų metu. Kaip rodiklis bus skaičiuojamas, jei tai turi būti esamas įmonės darbuotojas, bet bus vertinama ar jis bus įdarbinamas ir išdirbs ilgiau nei 3 mėnesius. | Paaiškinta.  | Mokymą baigę darbuotojai pagal įgytas kompetencijas gali būti įdarbinami tiek įmonėje, kurioje jie dirba mokydamiesi, tiek kitoje įmonėje. Bus patikslinta galutinio naudos gavėjo sąvoka ir nurodyta, kad galutinis naudos gavėjas – juridinis asmuo, su kuriuo mokymą baigęs asmuo sudaro arba pakeičia (papildo) darbo sutartį. Rodiklis skaičiuojamas vadovaujantis Nacionalinių stebėsenos rodiklių skaičiavimo aprašo 98 p.  |
|  | 35.2. iki 100 proc. tinkamų finansuoti išlaidų, nurodytų Aprašo 1 lentelės 5 punkte. | Nurodyta remiama veikla - mokytų darbuotojų įdarbinimo organizavimo išlaidos - nesutampa su 26 punktu, kadangi nurodytos apmokytų darbuotojų įdarbinimo išlaidos, kai tikslinė grupė (26 p.) jau yra įmonių darbuotojai. Gal galite paaiškinti, kaip įmonė gali leisti darbuotoją mokytis, jei jis, pasinaudojęs projekto mokymais gali išeiti dirbti į kitą įmonę. Jei projektu skatinamas darbuotojų mobilumas, įmonės gali būti nesuinteresuotos atiduoti darbuotojus ir tokiu būdu negali būti tinkamas naudos gavėjas. | Paaiškinta. | Darbuotojai galės mokytis ne darbo metu, o įmonei, kurioje darbuotojas dirba, apie dalyvavimą mokymuose pranešti nėra privaloma. |
|  | 36. Aprašo 1 lentelės 5 punke nurodytos išlaidos finansuojamos šiais etapais:36.1. 50 proc. tinkamų finansuoti projekto išlaidų skiriama, kai suteikiama mokymo paslauga;36.2. 25 proc. tinkamų finansuoti projekto išlaidų skiriama įdarbinus ne mažiau kaip 70 proc. mokymą baigusių asmenų. Mokymą baigę asmenys turi būti įdarbinti per 3 mėn. nuo mokymo baigimo dienos;36.3. 25 proc. tinkamų finansuoti projekto išlaidų skiriama, kai mokymą baigę asmenys galutinio naudos gavėjo įmonėje išdirba 3 mėn. | 36 punkte nurodyti finansavimo etapai. Pareiškėjas, nebūdamas naudos gavėju ir pirkdamas mokymo organizavimo ir vykdymo paslaugas iš tiekėjo, patirs išlaidas visiems projekte dalyvaujantiems dalyviams (100 %) nepriklausomai nuo to, kiek procentų apmokytų asmenų bus įdarbinta ir kiek procentų išdirbs ne mažiau nei 3 mėn. Ar įdarbinus mažesniam skaičiui nei 70% apmokytų darbuotojų ar tiems darbuotojams išdirbus trumpiau nei 3 mėnesiai, pareiškėjas turės sumokėti likusią dalį tiekėjui savo lėšomis? Prašome patikslinti. Taip pat prašome patikslinti, kad įdarbintas asmuo ir išdirbęs mažiausiai 3 mėnesius asmuo yra tas pats finansavimo etapuose (36.2 ir 36.3 punktuose) skaičiuojamas asmuo. | Paaiškinta. | Pagal priemonės finansavimo sąlygų aprašą finansavimas pareiškėjui skiriamas tik pasiekus konkretų įdarbintų asmenų procentą. Pareiškėjo ir paslaugų teikėjų sutarčių klausimai priemonės finansavimo sąlygų apraše nėra reglamentuojami. Finansavimo sąlygų apraše nurodyta, kad skaičiuojami įdarbinti arba 3 mėn. išdirbę mokymą baigę asmenys, todėl patikslinimas, kad skaičiuojamas tas pats asmuo nėra reikalingas. |
|  | 54. Kartu su paraiška pareiškėjas turi pateikti šiuos priedus: 54.1. užpildytą Klausimyną apie pirkimo ir (arba) importo pridėtinės vertės mokesčio tinkamumą finansuoti iš Europos Sąjungos struktūrinių fondų ir (arba) Lietuvos Respublikos biudžeto lėšų, jei pareiškėjas prašo pirkimo ir (arba) importo pridėtinės vertės mokesčio išlaidas pripažinti tinkamomis finansuoti, t. y. įtraukia šias išlaidas į projekto biudžetą. Šio klausimyno forma skelbiama ES struktūrinių fondų svetainės www.esinvesticijos.lt skiltyje „Dokumentai“, ieškant dokumento tipo „paraiškų priedų formos“;54.2. pareiškėjo netinkamų išlaidų padengimą įrodančius dokumentus (pagrindimas laisva forma);54.3. patvirtintus dviejų paskutinių ataskaitinių finansinių metų pareiškėjo metinių finansinių ataskaitų rinkinius (netaikoma, jeigu pareiškėjas yra pateikęs metinių finansinių ataskaitų rinkinius Juridinių asmenų registrui);54.4. Informaciją, reikalingą projekto atitikčiai projektų atrankos kriterijams įvertinti (Aprašo 4 priedas); 54.5. parengtą techninę užduotį;54.6. De minimis pagalbos teikimo ir skaičiavimo (paskirstymo) galutiniams naudos gavėjams tvarkos aprašą;54.7. dokumentus, kuriais patvirtinamas skaitmeninių inovacijų centro dalyvavimas bent vienoje Europos Komisijos skaitmeninių inovacijų diegimo srityje (kai pareiškėjas yra skaitmeninių inovacijų centras). | Nenurodo kokių dokumentų reikia iš galutinio naudos gavėjo. | Paaiškinta. | Galutiniai naudos gavėjai įgyvendinančiajai institucijai neteiks jokių dokumentų. |
|  | 55. Kartu su mokėjimo prašymu, kai deklaruojamos išlaidos, pareiškėjas turi pateikti šiuos priedus:55.1. informaciją dėl įmonių tarpusavio santykių, nurodytų de minimis reglamento 2 straipsnio 2 dalyje, reikalingą vienos įmonės, kaip nurodyta de minimis reglamente, apimčiai nustatyti (pildoma „Vienos įmonės“ deklaracija pagal Ministerijos parengtą ir interneto svetainėse http://www.esinvesticijos.lt/lt/dokumentai/vienos-imones-deklaracijos-pagal-komisijos-reglamenta-es-nr-1407-2013 ir http://www.ukmin.lt/web/lt/es\_parama/2014\_2020/kvietimai paskelbtą rekomenduojamą formą);55.2. kiekvienam galutiniam naudos gavėjui – projektų atitikties de minimis pagalbos taisyklėms patikros lapą (Aprašo 3 priedas);55.3. sutartis su galutiniais naudos gavėjais dėl dalyvavimo projekte ir įsipareigojimo teikti informaciją, reikalingą Aprašo 27 punkte nurodytiems ir pareiškėjo pasirinktiems Priemonės įgyvendinimo stebėsenos rodikliams apskaičiuoti, kurioje nustatomi galutinio naudos gavėjo įsipareigojimai prisidėti prie Priemonės įgyvendinimo stebėsenos rodiklių pasiekimo;55.4. pagal profesiją, kurioje pradėti dirbti būtinas mokymo metu įgytas kompetencijų rinkinys, įdarbinto mokymą baigusio asmens darbo sutarties kopiją (kai deklaruojamos išlaidos įdarbinus darbuotojus). | Nenurodo kokių dokumentų reikia iš galutinio naudos gavėjo. | Paaiškinta. | Galutiniai naudos gavėjai įgyvendinančiajai institucijai neteiks jokių dokumentų. |
|  | 57. Mokėjimo prašyme deklaruojamos išlaidos yra pripažįstamos netinkamomis finansuoti, jei projekto vykdytojas netinkamai įvertino galutinių naudos gavėjų atitiktį Apraše keliamiems reikalavimas ar nepateikia informacijos apie juos. | Nurodyta, kad išlaidos netinkamos finansuoti jei pareiškėjas netinkamai įvertino gultinių naudos gavėjų atitiktį apraše keliamiems reikalavimams. Apraše nėra keliamų reikalavimų galutiniams naudos gavėjams. | Paaiškinta. | Reikalavimai taikomi pagal 55.1– 55.3 p. |
|  | 2 priedasPROJEKTO NAUDOS IR KOKYBĖS VERTINIMO LENTELĖ | Nėra aišku, ar aprašo 2 priedo lentelės 1 ir 2 punktuose skaičiuojamas tas pats asmuo. | Paaiškinta. | Pagal 2 priedo 1 punktą skaičiuojamas numatomų mokyti darbuotojų skaičius, kuriems bus suteiktas kompetencijų rinkinys, reikalingas dirbti pagal programuotojo profesiją, kurios kodas pagal Lietuvos profesijų klasifikatorių (LPK) yra 251401. Pagal 2 priedo 2 punktą skaičiuojami visi pareiškėjo numatomi įdarbinti darbuotojai, t .y. galimi įvairių profesijų rinkiniai. |
|  | 2 priedasPROJEKTO NAUDOS IR KOKYBĖS VERTINIMO LENTELĖ | Aprašo 2 priedo lentelės 2 punkte nurodyta remiama 3 veikla, apraše numatyta tik viena veikla. | Paaiškinta. | Pagal priemonę finansuojamos 3 veiklos, jos visos yra nurodytos priemonės įgyvendinimo plane. Priemonės finansavimo sąlygų apraše numatyta veikla ir yra trečioji veikla. |
|  | 4 priedasINFORMACIJA, REIKALINGA PROJEKTO ATITIKČIAI PROJEKTŲ ATRANKOS KRITERIJAMS ĮVERTINTI | Aprašo 4 priede 1 lentelėje bei visame apraše nenurodyta kiek profesijų galima apmokyti vieno projekto metu ir ar galima vykdyti skirtingų tipų mokymus kelioms ar visoms apraše nurodytoms profesijoms. | Paaiškinta. | Ribojimai dėl profesijų skaičiaus netaikomi, įgyvendinant projektą, galimos įvairios profesijų kombinacijos. |
|  | 4 priedasINFORMACIJA, REIKALINGA PROJEKTO ATITIKČIAI PROJEKTŲ ATRANKOS KRITERIJAMS ĮVERTINTI | Aprašo 4 priede 2 lentelėje nėra aišku koks turi būti skaičiavimo pagrindimas, kai kalbame apie numatomus įdarbinti darbuotojus. Visi bus suinteresuoti numatyti įdarbinti 100%, kadangi tai yra apraše vertinamas kriterijus, todėl prašome patikslinti kaip turi būti daromas skaičiavimo pagrindimas ir kokie pagrindiniai aspektai turi būti paminėti. | Atsižvelgta, paaiškinta. | Skaičiavimo pagrindimo pagal 4 priedo 2 lentelę nebus reikalaujama. |
|  | 4 priedasINFORMACIJA, REIKALINGA PROJEKTO ATITIKČIAI PROJEKTŲ ATRANKOS KRITERIJAMS ĮVERTINTI | Aprašo 4 priede 3 lentelėje kalbame apie pareiškėjo įdarbintus darbuotojus, prašau patikslinkite, nes pareiškėjas negali būti galutinis naudos gavėjas ir naudos šia priemone gauti negali. Ar gerai suprantame, kad 3 lentelė yra tokia pati kaip tame pačiame priede pateikta 2 lentelė, tik vietoje procentų nurodomas skaičius. | Paaiškinta. | Pareiškėjas bus atsakingas už darbuotojų įdarbinimą, tačiau galutiniai naudos gavėjai bus įmonės, kuriose mokymą baigę darbuotojai bus įdarbinami. Aprašo 4 priedo 3 lentelėje pateikiama informacija, pagal kurią vertinama projektų atitiktis naudos ir kokybės vertinimo kriterijui, pagal kurį balai suteikiami už kuo didesnį mokymą baigusių įdarbintų darbuotojų skaičių. |
| Lietuvos verslo konfederacija | 12. Pagal Aprašą galimi pareiškėjai yra verslo asociacijos, prekybos, pramonės ir amatų rūmai, klasterio koordinatoriai, viešosios įstaigos, kurių pagrindinė veikla yra teikti inovacijų konsultavimo ir (ar) inovacijų paramos paslaugas, viešosios įstaigos, kurių pagrindinė veikla yra teikti verslumo skatinimo ir įmonių konkurencingumo didinimo paslaugas, viešosios įstaigos, kurių viena iš veiklų yra investicinės aplinkos gerinimas, skaitmeninių inovacijų centrai, dalyvaujantys bent vienoje Europos Komisijos skaitmeninių inovacijų diegimo srityje, atitinkantys Aprašo 19.4 papunktyje nurodytą specialųjį projektų atrankos kriterijų. Partneriai negalimi. | Visame Apraše minima partnerio sąvoka, nors partneriai nėra galimi.Būtų tikslinga šią sąvoką pašalinti. | Neatsižvelgta. | Partneriai minimi tik Aprašo 12 p., kitur ši sąvoka vartojama atsižvelgiant ES investicijas reglamentuojančių dokumentų reikalavimus. |
|  | 18.3. Projektu numatoma įdarbinti ne mažiau kaip 60 proc. mokytų darbuotojų pagal profesiją, kurioje pradėti dirbti būtinas mokymo metu įgytas kompetencijų rinkinys (vertinama, ar įgyvendinus projektą numatoma įdarbinti ne mažiau kaip 60 proc. mokytų darbuotojų pagal profesiją, kurioje pradėti dirbti būtinas mokymo metu įgytas kompetencijų rinkinys).36.2. 25 proc. tinkamų finansuoti projekto išlaidų skiriama įdarbinus ne mažiau kaip 70 proc. mokymą baigusių asmenų. Mokymą baigę asmenys turi būti įdarbinti per 3 mėn. nuo mokymo baigimo dienos; | Pastebėtina, jog šiuose punktuose yra neatitikimas dėl procentalumo. | Atsižvelgta. |  |
|  | 20. Projektų atranka vykdoma vadovaujantis prioritetiniais projektų atrankos kriterijais, nurodytais Aprašo 2 priede. Už atitiktį šiems prioritetiniams projektų atrankos kriterijams projektams skiriami balai. Didžiausias galimas balų skaičius pagal kiekvieną kriterijų nurodytas Aprašo 2 priede. Pagal Aprašą privaloma surinkti mažiausia balų suma yra 60. Jeigu projektai surenka vienodą balų skaičių, jie išdėstomi Projektų taisyklių 151 punkte nustatyta tvarka. | Siekiant atsirinkti tinkamus pareiškėjus ir užtikrinti kokybišką veiklų įgyvendinimą nerekomenduojama vertinti tik pagal du atrankos kriterijus ir reikalavimą surinkti mažiausiai 60 balų. Tokiu būdu nevertinami svarbūs kokybiniai projekto įgyvendinimo aspektai, susiję su mokymų turiniu, kyla rizika atsirinkti pareiškėjus, kurie galės užtikrinti projekto kiekybinių rodiklių pasiekimą, bet ne kokybišką projekto turinį ir rezultatų tęstinumą.Įtraukus papildomus prioritetinius projektų atrankos kriterijus, rekomenduojama mažinti ir privalomą mažiausią surinkti balų sumą nuo 60 iki 40. | Neatsižvelgta. | Projektų atrankos kriterijai yra patvirtinti ir papildomų kriterijų šiuo metu įtraukti negalime. Esant galimybei, Apraše bus nustatyti reikalavimai, susiję su mokymo kokybe, tačiau pagrindinis projekto naudos kokybės rodiklis turėtų būti darbuotojų įdarbinimas.  |
|  | Aprašo 1 priedo 5.6. punktas „Projekto parengtumas atitinka projektų finansavimo sąlygų apraše nustatytus reikalavimus“ nėra taikomas. | Aprašo 1 priedo 5.6. punkte numatyta, jog reikalavimas „Projekto parengtumas atitinka projektų finansavimo sąlygų apraše nustatytus reikalavimus“ nėra taikomas. Tačiau Aprašo 54.5 punkte nurodyta, jog kartu su paraiška pareiškėjas privalo pateikti techninę užduotį. Atsižvelgiant į tai, kad techninė užduotis yra projekto parengtumo reikalavimas, Aprašas turėtų būti pakeistas. | Atsižvelgta. |  |
|  | Aprašo 2 priedo prioritetinis projektų atrankos kriterijus:„Pareiškėjo įdarbintų darbuotojų skaičius įgyvendinus projektą“. | Siūlomas galimas kriterijaus balas – 40. | Neatsižvelgta. | Sumažinus kriterijaus balų skaičių, pakaks vieno kriterijaus, kad surinkti minimalų reikalaujamą balų skaičių. |
|  | Naujas Aprašo 2 priedo prioritetinis projektų atrankos kriterijus:3. Pareiškėjo patirtis įgyvendinant įmonių darbuotojų kompetencijų ugdymo projektus.Vertinant paraišką, projektui suteikiamas prioritetas skiriant balą, jeigu pareiškėjas per 5 metus iki paraiškos pateikimo Europos socialinio fondo agentūrai dienos yra įgyvendinęs arba įgyvendina projektus, kurių metu kompetenciją įgijo ne mažiau kaip 30 įmonių darbuotojų, finansuotus 2007–2013 m. ir (arba) 2014–2020 m. Europos Sąjungos fondų, programos „Horizontas 2020“, Europos ekonominės erdvės ir Norvegijos finansinių mechanizmų lėšomis ir kitų fondų bei finansinių mechanizmų lėšomis.Siūlomas galimas kriterijaus balas – 10.Tuo pačiu reikalinga papildyti Aprašo 4 priedą papildoma lentele su nurodytina Pareiškėjo patirtimi įgyvendinant įmonių darbuotojų kompetencijų ugdymo projektus (projekto pavadinimas, projekto įgyvendinimo laikotarpis (pradžia–pabaiga (jei pasibaigęs), Projekto trumpas aprašymas, apmokytų asmenų skaičius). | Pareiškėjo gebėjimai ir ankstesnė patirtis įgyvendinant kompetencijų ugdymo projektus gali turėti teigiamos įtakos sėkmingam projekto įgyvendinimui, todėl rekomenduojama vertinti pareiškėjo anksčiau įgyvendintų kompetencijų ugdymo projektų skaičių, jų vertę, apmokytų asmenų skaičių. | Neatsižvelgta. | Kriterijus taikomas tik 1-ajai priemonės veiklai: mokymų, skirtų sektorinėms kompetencijoms ugdyti, įmonėms teikimas. |
|  | Aprašo 4 priedo 1 lentelė. | Informacija apie projektu numatomo teikti mokymo trukmę ir suteikiamą kompetencijų rinkinį, reikalingą pradėti dirbti pagal informacinių ir ryšių technologijų srities darbuotojų profesijas (taikoma vertinant projekto atitiktį Aprašo 18.2 papunkčio nuostatoms). | Atsižvelgta. |  |
|  | Aprašo 4 priedo 2 lentelė. | Informacija apie numatomų įdarbinti darbuotojų dalį (taikoma vertinant projekto atitiktį Aprašo 18.3 papunkčio nuostatoms). | Atsižvelgta. |  |
| Šiaulių pramonininkų asociacija | Aprašo projekto 18.2. punktas | Vertinama, ar projektu numatomo mokymo trukmė yra ne mažesnė nei 480 val. ...“ 480 val. mokymo trukmė yra per didelė ir gali būti skirta tik labai aukštos kompetencijos darbuotojų parengimui, o tai gali sudaryti tik 10-20 proc. visų mokomų darbuotojų. Todėl siūlytume diferencijuoti mokymo trukmę pagal įgyjamos kompetencijos lyg: 3 lygis (aukščiausias): Paimamas žmogus kuris visai nėra susidūręs su kodu, bet turi asmenybinius bruožus būti programuotoju (asmenybės testų metrikos). Kad taptų programuotoju trukmė būtų 18 savaičių (360 val. su dėstytoju/ekspertu). 2 lygis: (vidutinis) Paimamas žmogus kuris yra matęs, kažkiek “kapstęs” Front End, Back End, Databases technologijas (turi kažkiek teorijos, bet nesupranta, kaip tai taikyti praktikoje). Kad taptų programuotoju trukmė būtų 12 savaičių (240 val. su dėstytoju/ekspertu). 1 lygis: (žemiausias) Paimami žmonės kurie jau yra baigę rinkoje esančių akademijų ar 4 metu universitetų programas (ar kolegijų programas) ir nedirba (nes akivaizdžiai trūksta projektinės ir komandinės darbo patirties). Kad taptų programuotoju trukmė būtų 8 savaitės (160 val. su dėstytoju/ekspertu).  | Neatsižvelgta. | Pagal priemonę finansuojami mokymai, skirti suteikti kompetencijų rinkinį, reikalingą pradėti dirbti profesijose, kurioms būtina aukšta profesinė kvalifikacija. Atsižvelgiant į tai, kad mokymai yra orientuoti į aukštos profesinės kvalifikacijos profesijas, numatyta ne trumpesnė nei 480 val. mokymo trukmė. Projektų atrankos kriterijus yra patvirtintas ir šiuo metu jį keisti nėra tikslinga. |
|  | Aprašo projekto 18.4. punktas | Pareiškėjas veikia ne trumpiau kaip dvejus metus ir ne trumpiau kaip 24 mėnesius iki paraiškos pateikimo mėnesio kiekvieną mėnesį turėjo ne mažiau kaip 3 apdraustuosius.” Reikalavimas yra nelogiškas ir nepagrįstas, kadangi asociacijos (ne)veiklumas turėtų būti vertinamas narių skaičiumi, vykdomais projektais ir pan. Šiaulių pramonininkų asociacija (toliau – ŠPA) vienija 84 Šiaulių regiono įmones ir organizacijas, tačiau turi tik 2 apdraustuosius. 2018 m. kai kuriais mėnesiais tik 1 apdraustąjį. Taupydama lėšas komercinių sutarčių pagrindu naudojasi apskaitos specialisto, teisininko, viešųjų ryšių specialisto paslaugomis. Tuo tarpu įstaiga, kuri bus įdarbinusi 3 darbuotojus nors vienai valandai atitiks reikalavimą turėti 3 apdraustuosius. Be to ŠPA veiklai vadovauja taryba, kurią sudaro 11 narių, kuri renkasi 9-10 kartų per metus (pagal įstatus ne rečiau, kaip kartą per ketvirtį). Šiaulių pramonininkų asociacijos, kaip juridinio asmens, vadovas yra prezidentas, kuris dirba visuomeniniais pagrindais, jam padeda du viceprezidentai. Pateikti pavyzdžiai akivaizdžiai įrodo, kad ne apdraustųjų skaičius apsprendžia asociacijos veiklos apimtis ir statusą. Prašome reikalavimą „turėjo ne mažiau kaip 3 apdraustuosius“ pakeisti „Pareiškėjas veikia ne trumpiau kaip dvejus metus ir ne trumpiau kaip 24 mėnesius iki paraiškos pateikimo mėnesio kiekvieną mėnesį turėjo ne mažiau kaip 1 apdraustąjį”“ arba numatyti kitokį reikalavimą asociacijai, pvz. narių skaičius ne mažiau 50 ar daugiau narių, kas sumažintų projektų neįgyvendinimo lygį minimaliai, nes asociacija su narių skaičiumi iki 50 narių gali nepajėgti įgyvendinti projekto apskritai, kadangi tai specialiųjų mokymų sritis. | Neatsižvelgta. | Kriterijaus reikalavimai nustatyti atsižvelgiant į socialinių ir ekonominių partnerių pastabas, artimiausiu metu kriterijus nebus keičiamas. |